Kavet m eus diaes en em lakaat e-barzh abalamour ma veze mont ha dont etre an eil enebourien hag ar re all ha dre ma oant ken estren din an eil re hag ar re all, just a-walch, ne zeuen ket a-benn da vemoriñ eus piv oa kaoz ha petra oa interest pep hini. Ar brezel zo anv anezhañ nanavezen  ket nemeur ivez. Ha diaes e kaven ar yezh, er penn kentañ dreist-holl, o vezañ ma oa gerioù ne gaven ket em geriadur. En em dennet on memestra a-benn ar fin…  Ur skrid romantel-mat eo, doare Paol Feval a lavarfen, gant ur goantenn veleganez gwall goant, un haroz peurharozel, degouezhioù skrijus da vat, un treitour a-feson, ar pep tra-se en ur prantad-amzer trubuilhet abaoe pell… klichedoù a-leizh eta ! Met gant muioch a varzhoniezh eget e romantoù Paol Feval ha perzhioù lennegel da vat en o eeunded  (implij eus an adlavar evit diskouez fiñv ar gale, da skouer, pe ar pennad-digeriñ o tizhout ar pennad-klozañ hag o tiskouez pegen aner eo ar brezel-se). Ur wezh lañset, an itrik aes da zivinout a sikoure ar chompren, evel just.  Ur skrid dedennus eta, da virout dar re a blij dezho an doare lennegezh-se koulskoude…